Na temelju Odluke ravnatelja o provođenju javnog natječaja za prodaju službenog vozila i imenovanju povjerenstva za provođenje natječaja, broj: 01-2468/1-2025.pm od dana 7. travnja 2025. godine, objavljuje se

**JAVNI NATJEČAJ**

**ZA PRODAJU SLUŽBENOG VOZILA U VLASNIŠTVU INSTITUTA RUĐER BOŠKOVIĆ**

**I. PREDMET PRODAJE:**

**Rabljeno službeno vozilo:**

Kategorija vozila: L1

Marka vozila: TOMOS

Tip i model vozila: APN, 6 S

Boja vozila: CRVENA

Broj šasije: 440927

Oblik karoserije: KLASIČNI

U prometu od: 1991.

Vrsta goriva: benzin

Snaga motora: 2 kW

Zapremnina motora: 49 cm3

Početna prodajna cijena: **400,00 eura**

Reg. oznaka: vozilo odjavljeno 24.05.2024. godine

Datum prve registracije: 24.04.1992. godine

**II. NAČIN I UVJETI PRODAJE**

Prodaja će se vršiti prikupljanjem pisanih ponuda.

Odabrani ponuditelj dužan je kupoprodajnu cijenu za vozilo uplatiti u korist računa Instituta **IBAN:** HR6623600001101210403.

Prodaja vozila se obavlja po načelu „viđeno-kupljeno“, što isključuje sve naknadne prigovore kupca.

Procijenjenja vrijednost rabljenog vozila sadrži PDV.

Vozilo se može pregledati radnim danom od 09.00-14.00 sati, na adresi: G. Paliaga 5, 52210 Rovinj, do isteka roka za dostavu ponuda uz prethodnu najavu na tel: +385 52 804 700, Gordana Radulj.

**III. SADRŽAJ PONUDE**

Ponuda mora sadržavati:

* Ime i prezime ponuditelja fizičke osobe, odnosno naziv pravne osobe
* Adresu
* OIB
* Kontakt telefon
* Presliku osobne iskaznice fizičke osobe, odnosno presliku izvatka iz sudskog/obrtnog registra
* Ponuđenu kupoprodajnu cijenu

Ponuditelji snose troškove pripremanja i podnošenja ponude te nemaju pravo na naknadu istih.

Pored ugovorene cijene kupac snosi i sve druge zavisne troškove, porezne i druge eventualne obveze.

Nepravovremene i nepotpune ponude neće se razmatrati.

**IV. ROK ZA DOSTAVU PONUDE**

Rok za dostavu ponude je 15 (petnaest) dana od dana objave natječaja. Pisane ponude ponuditelji su dužni dostaviti u zatvorenoj omotnici, s naznakom: „NE OTVARAJ-PONUDA ZA KUPNJU SLUŽBENOG VOZILA“ preporučeno poštom na adresu: INSTITUT RUĐER BOŠKOVIĆ, CENTAR ZA ISTRAŽIVANJE MORA, G. PALIAGA 5, 52210 ROVINJ, ili osobnom dostavom u tajništvo Centra za istraživanje mora na navedenoj adresi radnim danom od 09.00-14.30 sati.

**V. ODABIR NAJPOVOLJNIJEG PONUDITELJA**

Najpovoljnijom ponudom smatrat će se ponuda s najvišom ponuđenom cijenom. U slučaju da više ponuditelja ponudi istu cijenu koja je ujedno i najviša, na dan otvaranja ponuda provest će se usmeno javno nadmetanje.

Svi će ponuditelji o ishodu natječaja i odabiru najpovoljnijeg ponuditelja biti obaviješteni u roku od 8 (osam) dana od dana donošenja odluke o odabiru. Prodavatelj zadržava pravo odustati od izbora ponuditelja i prodaje vozila bez posebnog obrazloženja.

Nakon što zaprimi odluku o odabiru, odabrani ponuditelj dužan je u roku od 8 (osam) dana uplatiti kupoprodajnu cijenu te će se uz predočenje dokaza o uplati u daljnjem roku od 3 (tri) radna dana sklopiti ugovor o kupoprodaji.

U Zagrebu, 07. travnja 2025.

Broj: 01-2468/2-2025.pm

ravnatelj:

dr. sc. David Matthew Smith